VENDIM
Nr. 223, datë 7.5.2015

PËR DHËNIEN E MANDATIT TË DEPUTETIT TË KUVENDIT, KANDIDATIT TË LISTËS SHUMEMËRORE TË PARTISË DEMOKRATIKE NË QARKUN KUKËS, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 7.5.2015, me pjesëmarrjen e:
Lefterije	Luzi		kryetare
Denar	Biba		zëvendëskryetar
Edlira 	Jorgaqi		anëtare
Gëzim 	Veleshnja	anëtar
Hysen 	Osmanaj	anëtar
Klement      Zguri		anëtar
Vera	Shtjefni		anëtare,
shqyrtoi çështjen me: 	
OBJEKT: Për dhënien e mandatit të deputetit të Kuvendit, kandidatit të listës shumemërore të Partisë Demokratike, në qarkun Kukës, për plotësimin e vakancës së njoftuar nga Kuvendi i Shqipërisë, pas heqjes dorë nga mandati i deputetit të z. Besnik Dushaj.
BAZA LIGJORE: Neni 23, pika 1, germa “a”, neni 175, pika 2, neni 164, pika 2, të ligjit nr. 10019, datë 29.12.2008, “Kodi Zgjedhor i Republikës së Shqipërisë”, të ndryshuar. 
KQZ-ja, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

VËREN:

Për shkak të heqjes dorë nga mandati i deputetit të Kuvendit të Shqipërisë të z. Besnik Dushaj, deputet i zonës zgjedhore, qarku Kukës, KQZ-ja, në zbatim të nenit 164, të Kodit Zgjedhor, merr vendim për dhënien e mandatit kandidatit të radhës në listën shumemërore të së njëjtës parti politike në zonën zgjedhore përkatëse, regjistruar sipas nenit 67 të Kodit Zgjedhor.
Kolegji Zgjedhor, me vendimin nr. 36, datë 2.8.2013, ka shpërndarë mandatet dhe ka përcaktuar kandidatët fitues për zonën zgjedhore, qarku Kukës, në zgjedhjet për Kuvendin të vitit 2013. Sipas vendimit të sipërcituar, Partia Demokratike për zonën zgjedhore, qarku Kukës, për zgjedhjet për Kuvendin e Shqipërisë, të datës 23 qershor 2013, ka fituar 3 mandate. 
Sipas vendimit të mësipërm, lista shumemërore e Partisë Demokratike për qarkun Kukës, e miratuar nga KQZ-ja, kandidati me numër rendor 3 është z. Alban Zeneli.
Rezulton se lista shumemërore e partisë Demokratike në qarkun e Kukësit, nuk i plotëson të gjitha kriteret e përcaktuara në nenin 67 të Kodit Zgjedhor dhe, konkretisht, nuk plotëson kriterin e gjinisë, duke mos pasur një në tre emrat e parë kandidatë nga secila gjini. KQZ-ja, me vendimin nr. 340, datë 11.5.2013, vendosi sanksionin administrativ gjobë, në masën 4 milionë lekë ndaj Partisë Demokratike. Në bazë të nenit 175, pika 2, të Kodit Zgjedhor, KQZ-ja në rast vakance të krijuar në mandatet e fituara nga lista shumemërore e PD-së, në zonën zgjedhore, qarku Kukës, duhet të zbatonte dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar. 
KQZ-ja, me vendimin nr. 340, datë 11.5.2013 “Për miratimin e listave shumemërore të Partisë Demokratike, pjesëtare e Koalicionit “Aleanca për Punësim, Mirëqenie dhe Integrim”, për zgjedhjet për Kuvendin e Shqipërisë 2013”, ka miratuar listën shumemërore të Partisë Demokratike për 12 zonat zgjedhore, së bashku me deklaratat model 03, për vendet sipas kuotës gjinore të listës shumemërore për çdo zonë zgjedhore. 
Sipas nenit 175, pika 2, të Kodit Zgjedhor, vakanca do të plotësohet nga kandidatja e parë në listë që i përket gjinisë femërore. Sipas deklaratës model 03 “Deklarim për vendet sipas kuotës gjinore të listës shumemerore”, të depozituar nga PD-ja në dokumentacionin e listës shumemërore të zonës zgjedhore, qarku Kukës, rezulton se kandidatja e parë në listë sipas deklarimit është kandidatja me nr. rendor 5 (pesë) znj. Mimoza Man Hajdarmataj.
Për sa më sipër, mandati i ndërprerë i përket kandidates me numër rendor 5 (pesë), znj. Mimoza Man Hajdarmataj, të listës së Partisë Demokratike në zonën zgjedhore, qarku Kukës. 

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a”, nenin 164, pika 2, të ligjit nr. 10019, datë 29.12.2008, “Kodi Zgjedhor i Republikës së Shqipërisë”, të ndryshuar,
VENDOSI:

T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Demokratike, qarku Kukës, znj. Mimoza Man Hajdarmataj.
Ky vendim hyn në fuqi menjëherë dhe botohet në Fletoren Zyrtare.
Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 30 (tridhjetë) ditёve nga shpallja e kёtij vendimi.

